text:
पिछला साल टेस्ट से गैरहाजिर रहे वालन के एह साल टेस्ट ना देबे दिहल जाई
बिहार बोर्ड के फैसला बा कि जवन विद्यार्थी पिछला साल के मैट्रिक जाँच परीक्षा से गैरहाजिर रहलें ओह लोग के एह साल टेस्ट ना देबे दिहल जाई. आ जब टेस्ट ना दे पाई लोग त बोर्ड परीक्षा के फार्मो ना भर पाई आ ना ही मैट्रिक परीक्षा में शामिले हो पाई लोग. बोर्ड के एह फैसला से हजारन विद्यार्थियन के ठकुआ मार दिहले बा. ओह लोग के बुझात नइखे कि बोर्ड के एह तरह के फैसला से कइसे पार पाव लोग. कई विद्यार्थी एह चलते साल ड्राप कर देलें कि तइयारी पूरा ना रहे आ अगिला साल बढ़िया से तइयारी कर के परीक्षा में शामिल होखल चाहेलें. ई अधिकार विद्यार्थियन का लगे रहे के चाहीं काहे कि ऊ अपने एक साल बरबाद कर के ई फैसला लेबे लें. माध्यमिक शिक्षक संघो एह मामिला में पुनर्विचार के अपील कइले बा.


c: text/html

text:
देश में डाक्टरन के कमी देखत केन्द्र सरकार मेडिकल कोर्स में सीट दुगुना करे के योजना बनवले बिया. सरकार के लक्ष्य बा कि साल 2021 ले एमबीबीएस के सीट 80 हजार आ पीजी मेडिकल के सीट 45 हजार कर दिहल जाव. सरकार चाहत बिया कि हर दू हजार का आबादी पर एगो डाक्टर के अनुपात हासिल कर लिहल जाव.
अबहीं देश में एमबीबीएस के 41569 सीट आ मेडिकल पीजी में 22194 सीट बाड़ी सँ. हालांकि देश में मेडिकल कालेजन के मौजूदगी दक्खिन आ पश्चिम में अधिका बा. भोजपुरी क्षेत्र में एकर बहुते कमी बा. चरचा चलत रहेला कि बलिया आ छपरा में मेडिकल कालेज खोले खातिर जमीन खोजल जात बा.बाकिर अधिका बात हवे हवाई बा.

robotstxt: allowed

filter: keep


text:
बिहार के खबर
(बियफे, 8 दिसंबर)
- सोनपुर मेला के काल्हु विधिवत समापन कर दिहल गइल. एह समारोह में भूमि सुधार मंत्री रमई राम आ श्रम संसाधन मंत्री जनार्दन सिहं सिग्रीवाल मौजूद रहलन.
- पूर्वी चंपारण के मोतिहारी में पुलिस पताही के दू गो नक्सलियन के गिरफ्तार कइलसि.
- सचिवालय सहायक समेत अनेक पद खातिर पीटी परीक्षा अठारह दिसम्बर के करावल जाई. एह खातिर राज्य भर में सात सौ तिरसठ गो केन्द्र बनावल गइल बा जहवाँ कुल तीन लाख छियासी हजार परीक्षार्थियन के इन्तिहान लिहल जाई.
- बीस आ इकइस दिसम्बर के होखे वाला टीईटी परीक्षा खातिर हेल्पलाइन नम्बर जारी कइल गइल बा जहवाँ से प्रवेश पत्र से जुड़ल जानकारी लिहल जा सकेला. नम्बर हवे 0612-2220274. बतावल गइल बा कि सोलह दिसंबर ले सगरी प्रवेश पत्र जारी कर दिहल जाई.
- शुक से पूरा राज्य में धान के खरीद शुरू होखी. हर ब्लाक में दू गो खरीद केन्द्र बनावल जाई आ खरीद के चौबीस घंटा का भीतर ओकर भुगतान बैंक का माध्यम से कर दिहल जाई. जबकि विधानसभा में राजद सदस्य धान खरीदे खातिर पूरा इन्तजाम ना करे के आरोप लगावत नारेबाजी कइलन.आ सदन के वहिष्कार कइलन. एह साल धान के फसल बहुत बढ़िया भइल बा.


text:
एगो राजा हलन । रात के समय में ऊ रोज अप्पन बस्ती में घूमऽ हलन । एक दफे एगो गरीब अदमी लतीफ मियाँ के दरवाजा पर ठहर गेलन । उनका एगो लड़की आउ मेहरारू हलन बाकि लड़किया दोसरा के साथे एक दिन निकल गेल हल । ऊ रात के लतीफ मियाँ अप्पन मेहरारू से बतिआइत हलन कि "जेकरा माल होवे ऊ धरती में गाड़ देवे न तो पढ़ावे-लिखावे में लगा देवे ।" जब लड़की दसेयान हो जाय तऽ ओके ओके मरद के साथ भेज देवे ।" राजा ई बात सुनलन आउ अप्पन मकान चल अयलन । राजा मियाँ जी के एगो हाथी पर सिपाही से बोलवौलन । आवते मियाँ जी राजा के पैर पर गिर गेलन तो राजा जी कहलन कि "डेराय के जरूरत न हे । हम जे पूछवऽ ओकर जवाब दिहँऽ ।" राजा जी पूछलन कि "तूँ आधा रात में का बतिआत हले ? सच-सच कह ।" तब लतीफ मियाँ कहलन कि "हम तो कुच्छो न बतियात हली । हम्मर एगो लड़की हले, से खराब काम करके दोसरा के साथे भाग गेलै । हर घड़ी मेहमान आवथ बाकि उनका लौटा देल जा हल । एकरे से हमर लड़की भाग गेलै । हम एही तो बातचीत करइत हली आउ कुच्छो न सरकार । आउ एक बात एहूँ कि "अप्पन माल गाड़ के रखे, फाजिल होवे तो पढ़ा-लिखा देवे । सेयान लड़की अप्पन घर चल जावे ।" एतना सुन के मियाँ जी के राजा जी पाँच बिगहा जमीन दे देलन आउ हाथी पर चढ़ा के घर लौटा देलन । मियाँ जी खुसी से अप्पन जागीर में रहे लगलन ।
************ Entry Incomplete ************


text:
oyebangdu ई का गुनगुना रहा है भोरे से रे…? लईकी भीगी भागी सी..? आ ई किसका बड्डे है रे आज..?
तोहके नाहि पता बांगड़ू? आज किशोर दा का बड्डे है. ओहि किशोर दा जेकर आवाज जेकरा केकरो पर फिल्माईल गेल .ओ अमर हो गईल। तोहके नाहि खबर रे बंगडुआ..? तहन त तोहके इहो ने खबर होइस जे, किशोर कुमार बॉलीवुड में गायन के अलावे एक्टिंग, डायरेक्टिंग आ राइटिंग भी किये रहिस?
रे #बंगडुआ ई लईकी भीगी भागी सी…, हमका तुमसे प्यार केतना…, इन्तहां हो गईल इंतजार के…,हमका तुमसे हो गईल बा प्यार क्या करें… भूल गैलिस ई गीत सब स्कूल मे जे गाबत रही? सब किशोर दा का गाया है।
किशोर दा अजये के दिन 4 अगस्त 1929 के मध्य प्रदेश के खंडवा शहर में जनमल रहिस। ओकर बचपन के नाम आभास कुमार हय…. हजारो गीत में अप्पन मधुर आवाज देबै बला किशोर दा हिंदी के अलावा बंगाली, मराठी, असमी, गुजराती, कन्नड़, भोजपुरी, मलयालम, उड़िया और उर्दू सहित केतनो भाषा में गाया था। बुझिस रे बंगडुआ


text:
Archives
-
CatetoryAraria Award Bihar bihar flood Bodh Gaya Budget career Cartoon Darbhanga delhi Desh-Dunia development Dil Ke Baat Election exam festival India jayanagar Jobs Keoti kolkata Kosi kusaha kusha Laloo Loksabha Election Madhepura Madhubani Madhubani Painting Maithili Maithili geet Maithili songs Mamta manmohan singh Media Jobs minister Mithila mithila paintings Muzaffarpur nepal new delhi Nitish Noida Paswan Patna Purnea Rahul gandhi Rail Rajkishore kesri Saharsa sharad pawar sitamarhi Supaul teacher train Uncategorized vidyapati vote world bank अखबार कथा कथा-पिहानी कमला बलान करियर कविता कांग्रेस कार्टून किछ जॉब कुंज बिहारी मिश्र कुसहा कुसुम ठाकुर केवटी कोलकाता कोसी गंगा गाम सं दूर गामक गप्प गीत नाद चुनाव छठ जयनगर जॉब झारखंड ट्रेन दरभंगा दर्द-हमदर्द दिल्ली देश-दुनिया नीतीश नीतीश कुमार नेपाल बॉर्डर नोएडा पटना पत्रकार पब्लिक परीक्षा पर्यटन स्थल पवन पवार पावनि- त्योहार पुरस्कार पूर्णिया फिल्म बजट बागमती बाढ़ि बाहुबली बिजली संकट बिल गेट्स बिहार बिहार चुनाव बिहार दिवस बिहार बाढ़ि बिहार मे बाढ़ि बिहारी बीजेपी भोजपुरी भ्रष्टाचार मंत्रिमंडल मतदान मधुबनी मधुबनी पेंटिंग मधेपुरा ममता महंगाई महाराष्ट्र मानसून मिथिला मिथिला- मैथिली मिथिला पेंटिंग मिथिला राज्य मीडिया जॉब मुख्यमंत्री मैथिली मैथिली गीत मैलोरंग राजकिशोर केसरी रामविलास पासवान राहुल गांधी रेल रेल बजट लालू यादव विकास विद्यापति विधानसभा चुनाव विनीत उत्पल विश्व बैंक वोट शिक्षक सभा-संगत सम्मान सरकार सहरसा सामा चकेवा साहित्य अकादमी सीतामढ़ी सूखा सोनिया गांधी स्कूल हमर विवाह हेलो मिथिला
Top Rated
Advertisements


text:
फेसबुक के उल्टा गिनती शुरु हो गइल बा
इन्टरनेट पर मिलेजुले के एगो बड़हन जगहा का रुप में पूरा दुनिया में लोकप्रिय वेबसाइट फेसबुक १५ मार्च २०११ से बन्द कर दिहल जाई. अगर रउरा आपन फोटो, मैसेज वगैरह बचावल चाहत बानी त ओकरा पहिले डाउनलोड कर के सुरक्षित कर लीं. ई खबर अतना अचके में आइल बा कि बहुते लोग के ठकुआ मार दिहले बा. बुझाते नइखे कि का प्रतिक्रिया दिहल जाव. फेसबुक बन्द कर देबे के जानकारी ओकर सीईओ मार्क जुकेरबर्ग खुद अपना पालो अल्टो आफिस में पत्रकारन के बोला के दिहलें. वित्तीय सलाहकार एह बात पर अचंभित हो रहल बाड़न कि ८ बिलियन डालर के बिजनेस केहू कइसे बन्द कर दी बाकिर जुकेरबर्ग के कहना बा कि ऊ बस आपन जिनिगी वापिस लिहल चाहत बाड़न. फेसबुक बेसम्हार हो गइल बा आ अब ओकरा के सम्हारे में उनकर जिनिगी बरबाद हो रहल बा.
फेसबुक के बन्द होखे के ई खबर वीकली वर्ल्ड न्यूज ८ जनवरी के प्रकाशित कइले रहे जवना के खंडन खुद मार्क जुकेरबर्ग के बयान से कइल गइल बा. जुकेरबर्ग के कहना बा कि ई खबर एकदम से फालतू बा. कहलन कि कुछ त दिमाग लगाईं. अतना बड़हन कंपनी के केहू काहे बन्द करे के सोची? अगर बन्दे करे के होखी त बेच काहे ना दी ? पिछला साल फेसबुक के कमाई २ बिलियन डालर के रहुवे.


text:
भोजपुरी
नगरिया, भोजपुरी पंचायत अउर नवजागरण प्रकाशन द्वारा संयुक्त रूप से आयोजन हो रहल
बा
माईभाखा कबितई
प्रतियोगिता
राम-राम, नमस्कार। माईभाखा कहानी लेखन प्रतियोगिता की सफलता
की बाद भोजपुरी नगरिया, भोजपुरी पंचायत अउर नवजागरण प्रकाशन की संजुक्त तत्वाधान
में आयोजित हो रहल बा माईभाखा कबितई प्रतियोगिता। निहोरा बा की ए प्रतियोगिता में
आपन उपस्थिति दरज करा के माईभाखा के समरिध कइले की साथे हमनी जान के अनुग्रहित
करीं।
कबिता करे
खातिर रहीं तइयार,
माईभाखा झोली लेहले खड़ा बानी रउरी दुआर,
रउआँ लिखबि त सबके नीक लागी,
खाली अपने ना, माइयोभाखा के भागि जागी। जय-जय।
आईं कुछ जान लीं-
1. रउआँ आपन दु
गो अप्रकाशित कविता भेज सकेनीं। अंतिम तिथि बा- 31 अगस्त 2017
2. सबसे जरूरी
बात ई बा की तीन सर्वश्रेष्ठ रचनन के 700, 600 अउर 500 धनराशि से पुरस्कृत कइले की
साथे-साथे आइल सब रचनन में से निर्नायक मंडल अउर संपादक मंडल द्वारा कम से कम
50गो रचचन के चयन होई अउर एके नवजागरण प्रकाशन (आईएसबीएन (ISBN) की साथे)
द्वारा अपनी खरच पर संग्रह की रूप में प्रकासित कइल जाई अउर एतने ना एक त लिखवइया
के एक्को पइसा नइखे खरच करे के अउर साथे-साथे ओ संग्रह में छपल कबिलोगीं के ओ
किताब के 2-2गो प्रति सादर भेंट कइल जाई। त राउर मेहनत बाँव ना जाई, अगर रउआँ पुरस्कार नइखीं भी जीत पावत त पूरा
संभावना बा की राउर कविता ओ संग्रह में प्रकाशित हो जाई। पंजीकृत नवजागरण
प्रकाशन (श्री राजकुमार अनुरागी, मोबाइल- 9718013757) के एतना महती जोगदान
खातिर बहुत-बहुत ही आभार।
3. ध्यान दीं.....आपन खुद के लिखीं...कहीं से कॉपी-पेस्ट मत
करीं...घी के लड्डू टेड़ों भला.....अगर कविता में राउर विचार, संदेसा आ गइल त राउर
लिखल सफल हो गइल।
भवदीय,
नवजागरणप्रकाशन, दिल्ली


text:
सीनाई परबत
सीनाई परबत (Arabic: طُور سِينَاء, लिप्यंतर Ṭūr Sīnāʼ ; मिस्र देसी अरबी: جَبَل مُوسَى, हिब्रू: הר סיני) मिस्र देस के एशियाई भाग में सीनाई प्रायदीप पर एगो परबत बाटे। ई 2,285-मीटर (7,497-फुट) ऊँचाई वाला परबत, माउंट कैथरीन (2,629 मी या 8,625 फीट ऊँच) के बाद मिस्र के दुसरा सभसे ऊँच पहाड़ बाटे।[1]
एह पहाड़ के सांस्कृतिक आ धार्मिक महत्व बहुत बा आ मानल जाला के मूसा के एही पहाड़ पर ज्ञान प्राप्त भइल रहे।
भूगोल[संपादन]
सीनाई पठार एशिया आ अफिरका के बीच में स्थित बाटे। ई राजनीतिक रूप से मिस्र देस के अंतर्गत आवेला। एकरा पच्छिम में स्वेज के खाड़ी बा आ पूरुब ओर अकाबा के खाड़ी। दूनों खाड़ी के बीच में त्रिभुज के आकार के ई प्रायदीपीय पठार पर नोक वाला हिस्सा में सीनाई परबत स्थित बाटे।
सीनाई परबत के उत्तर-दक्क्षिण लंबाई 380 किमी या 240 मील आ पूरुब-पच्छिम के चौड़ाई 210 किमी या 130 मील बाटे।[1]
भूबिज्ञान[संपादन]
माउंट सिनाई के चट्टान सभ अरबी-नूबियन शील्ड के निर्माण के आखिरी काल में बनल रहलीं आ ई परबत एगो मुनरी के आकार के रूप में ज्वालामुखी क्रिया के परिणाम हवे।[2]


text:
Saturday, December 29, 2007
परनाम सब मगहियन के
जिस धरती पर गौतम बुद्ध के गियान मिलल। उहे धरती के गौरवपूर्ण भाषा मगही के ई ब्लोग समर्पित हे। बिहार के तीन पर्मुख भाषा मगही, भोजपुरी और मैथिली में मगही के इतिहास सबसे पुराना हे। वैयाकरण कच्चान भी कहलन हल कि ..सा मागधी मूल भाषा। महावीर के उपदेश अर्ध मागधी मी लिपिबद्ध हल। आज भी बिहार और झारखण्ड के कम से कम १७ जिला के ई लोकभाषा हे। राजनीतिक तौर पर सहयोग न मिलला से ई पिछ्र गेल।
Posted by मृत्युंजय कुमार at 11:15 PM 3 comments:
Labels: मगही के इतिहास
Subscribe to: Posts (Atom)


text:
- पटना |
शरद यादव के जदयू से विदाई हो गईल: वशिष्ठ नारायण सिंह
जदयू के प्रदेश अध्यक्ष आ राज्यसभा सांसद वशिष्ठ नारायण सिंह कहले कि शरद यादव के जदयू से विदाई हो गईल बा। अब मात्र उनुका विदाई प मोहर लागल बाकी बा। उ कहले कि, शरद यादव के सदस्यता खत्म करे से जुड़ल बड़ कार्रवाई चलता। पार्टी राज्यसभा अवुरी चुनाव आयोग के दस्तावेज के संगे लिखित रूप से जानकारी दे देले बिया कि शरद यादव कईसे विरोधी पार्टी के रैली में शामिल रहले। अब राज्यसभा अवुरी चुनाव आयोग के फैसला लेवे के बा, बस पार्टी ओकर इंतजार करतीया।
वशिष्ठ नारायण कहले कि शरद यादव के पार्टी मौका देलस, लेकिन उ एकर फायदा ना उठवले। पार्टी उनुका से बेर-बेर निहोरा कईलस, लेकिन उ ना मनले। पार्टी के खिलाफ उ दोसरा पार्टी के रैली आ कार्यक्रम में चल गईले अवुरी विरोधी राजनीतिक दल के संगे मंच साझा कईले। एकरा से इ साफ होखता कि उ खुद पार्टी छोड़ दिहले अवुरी पद के त्याग क देले बाड़े।
वशिष्ठ सिंह आगे कहले कि जदी वन टाइम चुनाव के घोषणा भईल त ओकर चुनौती के स्वीकार कईल। जब एकरा प फैसला आई त ओकरा प पार्टी स्तर प विचार कईल जाई। जदी अयीसन घोषणा होखता त ओकरा में कवनो परेशानी नईखे।
उ कहले कि राजद सुप्रीमो लालू प्रसाद विपक्ष में बाड़े, त उ का करीहे? सिर्फ आलोचना क सकतारे। भागलपुर में उ जवना भाषा अवुरी शब्द के इस्तेमाल कईले उ सार्वजनिक जीवन के उल्टा बा। उनुका मन में जदी कवनों परेशानी बा त ओकरा के जतावे खाती संतुलित भाषा आ शब्द के इस्तेमाल करे के चाही। उनुका जईसन नेता से स्तरहीन भाषा के अपेक्षा लोकतंत्र में नईखे कईल जा सक, लेकिन उनुकर मानसिक संतुलन खराब होखे से अयीसन स्थिति भईल बा।
उहे बिहार के पूर्व मंत्री श्याम बिहारी प्रसाद, पूर्व विधायक कृष्णनंदन यादव अवुरी छोटेलाल राय भारी संख्या में अपना-अपना समर्थक के संगे सत्तारूढ़ जनता दल यूनाइटेड (जदयू) में शामिल हो गईले। वशिष्ठ नारायण सिंह के माजूदगी में इहां पार्टी के प्रदेश कार्यालय में आयोजित मिलन समारोह में श्री श्याम बिहारी प्रसाद अवुरी कृष्णनंदन यादव जदयू में शामिल होखे के घोषणा कईले। जदयू के प्रदेश अध्यक्ष वशिष्ठ नारायण सिंह उनुका के पार्टी के सदस्यता दियवले।
First Update: 13 September, 2017 08:45 AM


text:
सिनेमा भोजपुरी के ड्रीम गर्ल रिंकू घोष के फिल्म ‘केहू हमसे जीत ना पाई’ हालही में बिहार में सफलता का साथ पचासवाँ दिन मनवलसि. आ अबहियो एकर डंका बाजत बा. एह फिल्म में रिंकू घोष के नायक बाड़े भोजपुरी सुपर स्टार रवि किशन. डा. विजाहत करीम आ सुरोहिता करीम के बनावल एह फिल्म के निर्देशक हउवें एम.आई. राज.
मौजूदा दौर के अभिनेत्रियन में रिंकू घोष अकेला नायिका हई जे हिंदी फिलिमन में काम कइली, छोटका पर्दा पर दू गो सफल धारावाहिक कइली आ सिनेमा भोजपुरी में अइली त उनुका टक्कर के कवनो दोसर नायिका ना मिलल. रिंकू घोष भोजपुरी मेगा स्टार मनोज तिवारी, रवि किशन, दिनेश लाल यादव ‘निहुआ’, पवन सिंह, आ विनय आनंद सबका साथ सबले बेसी सफल फिलिम दिहले बाड़ी.
(शशिकांत सिंह रंजन सिन्हा के रपट से)


text:
मुंबई फिल्म जगत में दुनिया के मशहूर ब्रांड में शुमार मोटर बाईक दिवानन के लमहर सूची बा आ अब एहमें भोजपुरी के सदाबहार सुपर स्टार रविकिशनो के नाम जुड़ गइल बा. अक्षय तृतीया के पावन मौका पर रवि किशन २० लाख के एह मोटर बाईक के खरीदलन. रवि किशन हमेशा से बाईक के शौकीन रहल बाड़न. अपना संघर्ष का दिनन में बाईके उनुकर सवारी रहत रहे. फिल्म जगत में एगो बढ़िया मुकाम हासिल कइला का बादो ऊ आपन पुरान शौक भुला ना पवलें आ दुनिया के मशहूर ब्रांड हार्डी डेविडसन खरीद लिहलें.
हिंदी फिल्म जगत में संजय दत्त, सलमान खान, जॉन इब्राहम का लगे ई मोटर बाईक पहिले से बा. बाईक खरीद के रवि किशन ओकरे से फिल्मिस्तान स्टूडियो गइलन आ सैफ अली खान के होम प्रोडक्शन फिल्म “एजेंट विनोद” के एक्शन सीन में शामिलो भइलन. रवि किशन के कहना बा कि ऊ मुंबई में अपना फिल्मन का शूटिंग खातिर अपना बी एम डब्लू, होंडा सिटी भा फोर्चुनर से ना जाके एही बाईक के आपन सवारी बनइहन.
भोजपुरी फिल्म इण्डस्ट्री न्यूज एक नजर में
(स्रोत – उदय भगत)


text:
पटना के रहेवाली आ गायिका का कैरियर से आपन शुरूआत करे वाली छवि पाण्डेय अब सिनेमा भोजपुरी के परदा पर नायिका बन गइल बाड़ी. पटना के नवरंग ललित कला केन्द्र से संगीत के विधिवत प्रशिक्षण लिहला का बाद छवि पाण्डेय कलर्स के ‘‘इंडियाज गॉट्स टैलेंट’’ में फाईनल ले चहुँपली आ ओकरा बाद महुआ टीवी के ‘‘सुर संग्राम’’ शोओ में अंतिम दौर ले चहुँपली. एकरा बाद उनुका महुआ टीवी के धारावाहिक ‘‘अंखियों के झरोखे से’’ में काम करे के मौका मिलल. एह धारावाहिक में छवि के अदाकारी देखत निर्माता महुआ मीडिया आ अभय सिन्हा उनुका के भिखारी ठाकुर के कालजयी नाटिका ‘‘बिदेसिया’’ पर आधारित ओही नाम के फिलिम में बतौर मुख्य नायिका ले लिहले.
“बिदेसिया” फिल्म में छवि झुमकी नाम के लड़की के भूमिका में बाड़ी जे ‘‘बिदेसिया’’ के दुलहिन बनत बिया. नायक बिदेसिया बनल बाड़न दिनेशलाल यादव निरहुआ आ निर्देशक हउवन रंजन कुमार सिंह.
फिल्म में छवि पाण्डेय के अदाकारी के रशेज देखला का बाद सभे तारीफ करत बा. आ कहत बा कि भोजपुरी के नयकी सुपरस्टार अदाकारा होईहें छवि पाण्डेय. एह फिल्म के गानो में छवि आपन मधुर आवाज दिहले बाड़ी.
छवि के कहना बा कि ऊ हमेशा साफ सुथरा मनोरंजन देबे वाली फिलिम करीहें आ पटना अउर बिहार के गौरवान्वित करीहें.
छवि के बेस्ट ऑफ लक.
(प्रशांत निशांत के रपट से)


text:
सुर संग्राम के फाइनल अधूरा रह गइल
महुआ टीवी के बहुचर्चित शो “सुर संग्राम २” के फाइनल शो काल्हु पटना का गाँधी मैदान में होत रहे. शुरुआत शानदार रहल आ कलाकारन के गायकी आ नृत्य से लोग झूमत रहे. बाकिर कुछ दर्शकन का बवाल का चलते हालात सम्हार से बाहर हो गइल आ कार्यक्रम देखे आइल राज्यपाल देवानंद कुंवर, उप मुख्यमंत्री सुशील कुमार मोदी, मंत्री गिरिराज सिंह आ जनार्दन सिंह सिग्रीवाल समेत सगरी खासमखास लोग के जाये के पड़ गइल. महुआ टीवी के चेयरमैन पी के तिवारीओ चल दिहलें. हालात जब बिगड़ते चल गइल त मजबूरन शो के रोक देबे के पड़ल आ इहो फैसला ना हो सकल कि विजेता के र ही. ममता राउत आ रघुवीर शरण श्रीवास्तव में मुकाबिला रहे आ फैसला लोग के एसएमएस का गिनती से होखे वाला रहे, गायकी भा जज लोग के फैसला से ना. पिछलका बेर के मुकाबिलो अनिर्णित रह गइल रहे आ दुनु प्रतिभागियन के सह विजेता घोषित कर दिहल गइल रहे. पता ना अबकी बेर का होई. चैनल का लगे एसएमएस से होखे वाला फैसला त मौजूदे होई से ओकरा फैसला सुना देबे के चाहीं.
पुलिस एह मामिला में एक दर्जन लोग के पकड़ के पूछताछ कर रहल बिया. महुआ टीवी के कहना बा कि फाइनल के आयोजन फेर से कइल जाई बाकिर दिन आ जगहा अबही तय नइखे.